डॉ. नामवरसिंह इस तथ्य से भिज्ञ हों मुमकिन है। मुंशी प्रेमचंद बिना विचारों के लेखक थे, यानि बिना वैचारिक प्रतिबद्धता के ऑथर। वे हिन्द महासभा में सक्रिय रहें और अपनी कलम से हिन्दुत्व का परचम फहराया, वे आर्य समाजी हुये और जातिभेद तथा छुआछूत दूर करने की चेष्ठा की, वे गांधीजी के मिशन से जुड़े और गांधीवाद को अपने लेखों में उतारा, वे प्रगतिशील साहित्यकार सज्जाद जहीर द्वारा 9 अप्रेल, 1936 को लखनऊ में आयोजित प्रगतिशील लेखक के प्रथम अधिवेशन के अध्यक्ष हुये, वे अंग्रेजी साम्राज्य के प्रशंसक रहे और अमरपाल सिंह (गोदान) जैसे चरित्र स्थापित कर आजादी की लड़ाई को बड़ी ठेस पहुंचाई, पत्नी श्रीमती शिवरानी देवी के जेल से लौटने पर वे आग-बबूला हो उठे और कांग्रेस पर खूब बरसे और अंत तक आते वे हिटलर का अवतार भारत में चाहने लगे थे।